પોલીસ દરબારમાં પણ રજૂઆત કરાઈ હોવા છતાં કાર્યવાહી થતી નથી
છાપી,તા.૧૯
વડગામ તાલુકામાં છેલ્લા કેટલાક માસથી દેશી તેમજ વિદેશી દારૃનું વેચાણ બેરોકટોક ચાલતા દારૃ પીને જાહેર માર્ગો ઉપર એકલ દોકલ યુવતીઓની છેડતીના બનાવો તેમજ બિભત્સ ચેનચાળા કરતા દારૃડિયાઓ જાહેરમાં નજરે પડી રહ્યા છે. જેન ે લઈ સમી સાંજે મહિલાઓ તેમજ યુવતીઓને બહર નિકળવુ ભારે પડી રહ્યુ છે.
તાલુકા મથક વડગામ ખાતે આવેલ મામલતદાર કચેરીની પાછળ અને વડગામ પોલીસ મથકથી લગભગ ત્રણસો મીટર દૂર દેશી દારૃનો અડ્ડો બેરોકટોક ચાલતા આ દારૃના અડ્ડાને લઈ વડગામમાં વિવાદ ઉઠયો છે. જેથી વડગામ પોલીસની કામગીરીને લઈ શંકાઓ ઉભી થઈ છે. તાલુકા મથક વડગામ ખાતે ૧૧૦ ગામના નાગીરકો તેમજ કર્મચારીઓ વિવિધ કચેરીઓના કામે આવતા હોઈ દારૃના વ્યસની લોકો મામલતદાર કચેરી નજીક દારૃનો અડ્ડો હોવાને કારણે આ નજીકના અડ્ડા ઉપર થેલી (કોથળી) પીતા જાહેરમાં નજરે ચડી રહ્યા છ.ે વડગામમાં જ દારૃના નશામાં ધૂત બની જાહેરમાં ફરતા ઈસમો સામે પોલીસ દ્વારા કોઈ જ પગલા ન ભરાતા વડગામના પ્રબુધ્ધ નાગરીકોમાં પોલીસની કામગીરીની ભારે ટીકા થઈ રહી છે. આ બાબતે એસ.પી.ના લોક દરબારમાં પણ ઉગ્ર રજૂઆતો થઈ છે પણ પત્રમ પુષ્પમ્ના કારણે પ્રબુધ્ધ નાગરિકોની રજૂઆતો પોલીસ ધ્યાને લેતી નથી જેના કારણે તાલુકા મેજીસ્ટ્રેટની કચેરી પાછળ દેશી દારૃનો અડ્ડો બેરોકટોક ચાલે છે. શું પોલીસ આ અડ્ડો બંધ કરાવશે? કે પછી???